# Ivan Basso

Ivan Basso (Gallarate, 26 de novembre del 1977) és un ciclista professional italià que fou professional de 1999 a 2015. Basso, amb el sobrenom d'Ivan el Terrible, era considerat un dels millors escaladors del pilot professional de la dècada del 2000, i també un dels millors corredors de voltes per etapes.
Ha guanyat el Giro d'Itàlia, havent-se endut l'edició del 2006 de la gran volta italiana mentre corria pel Team CSC. Tanmateix, el 2007 Basso admeté que planejava utilitzar dopatge i rebé una sanció de dos anys sense córrer. La sanció s'acabà el 24 d'octubre del 2008, i tornà a córrer dos dies més tard a la Japan Cup, on aconseguí un tercer lloc darrere Damiano Cunego i Giovanni Visconti.
El 2009 va córrer la Volta a Espanya i el Giro d'Itàlia, finalitzant ambdues carreres entre els cinc primers de la general.
L'any 2010 va tornar a guanyar el Giro d'Itàlia.
El 13 de juliol de 2015 anuncià que patia un petit càncer al testicle esquerre que l'obligava a retirar-se del Tour de França. L'octubre del mateix any, un cop superada la malaltia, va comunicar la seva retirada definitiva.

## Palmarès

* 1997
** 1r al GP Industria e Commercio di San Vendemiano
** 1r a la Piccola Sanremo
* 1998
** Campió del món en ruta sub-23
** 1r al Tríptic de les Ardenes i vencedor de 2 etapes
* 2000
** Vencedor de 2 etapes del Regio Tour
* 2001
** Vencedor d'una etapa del Tour del Mediterrani
** Vencedor d'una etapa de l'Euskal Bizikleta
** Vencedor d'una etapa de la Volta a Àustria
* 2002
** 1r de la Classificació dels joves del Tour de França
* 2004
** 1r al Giro de l'Emília
** 1r a l'Acht van Chaam
** Vencedor d'una etapa del Tour de França
* 2005
** 1r a la Volta a Dinamarca i vencedor de 4 etapes
** Vencedor de 2 etapes del Giro d'Itàlia
* 2006
** 1r al Giro d'Itàlia i vencedor de 3 etapes
** 1r al Critèrium Internacional i vencedor d'una etapa
** Vencedor d'una etapa del Circuit de La Sarthe
* 2009
** 1r al Giro del Trentino
* 2010
** 1r al Giro d'Itàlia i vencedor d'una etapa
** 1r al Gran Premi de la indústria i el comerç artesanal de Carnago
* 2011
** 1r al Giro de Padània i vencedor d'una etapa
** 1r al Gran Premi de Lugano
* 2012
** 1r a la Japan Cup

### Resultats al Tour de França

* 2001. No surt a la 8a etapa després d'una caiguda
* 2002. 11è de la classificació general. 1r de la Classificació dels joves
* 2003. 7è de la classificació general
* 2004. 3r de la classificació general. Vencedor d'una etapa
* 2005. 2n de la classificació general
* 2010. 32è de la classificació general
* 2011. 7è de la classificació general
* 2012. 25è de la classificació general
* 2015. No surt (10a etapa)

### Resultats al Giro d'Itàlia

* 1999. Abandona (8a etapa)
* 2000. 52è de la classificació general
* 2005. 27è de la classificació general. Vencedor de 2 etapes
* 2006. 1r de la classificació general. Vencedor de 3 etapes
* 2009. 5è de la classificació general
* 2010. 1r de la classificació general. Vencedor d'1 etapa
* 2012. 5è de la classificació general
* 2014. 15è de la classificació general
* 2015. 51è de la classificació general

### Resultats a la Volta a Espanya

* 2009. 4t de la classificació general
* 2013. Abandona (14a etapa)

## Referències

* ↑ «Ivan il Terrible: The Charmed Life of Italy's Hottest Star». VeloNews, 27-10-2005. Arxivat de l'original el 2005-11-02. [Consulta: 22 desembre 2005].
* ↑ «Cunego wins Japan Cup». VeloNews, 26-10-2006. [Consulta: 15 novembre 2008].
* ↑ López-Egea, Sergi «Ivan Basso anuncia que té càncer i es retira del Tour». El Periódico de Catalunya, 13-07-2015 [Consulta: 13 juliol 2015].
* ↑ «Ivan Basso se retira pese a superar el cáncer». mundodeportivo.com, 05-10-2015 [Consulta: 30 gener 2016].
* ↑ Inicialment vuitè, passà a ser setè després de la desqualificació d'Alberto Contador el febrer de 2012.
* ↑ «Tour de France (FRA/UWT) - 02 Jul-24 Jul 2011 - General classification: Passage du Gois - Paris». [Consulta: 23 febrer 2012].

## Enllaços externs

* Web oficial Arxivat 2010-04-13 a Wayback Machine. (italià)
* Fitxa a sitiodeciclismo.net
* Ivan Basso a ProCyclingStats